Hei! Olen Marjo Lehikoinen. Tässä Sanaa naisilta -jaksossa -
puhun aiheesta Usko arjessa.
Samalla Hän lupaa: -
Jeesus on hyvä ja Hän on kanssamme maailman loppuun saakka.
Herra on laupias ja armahtavainen.
Hänen ymmärryksensä on mittaama- ton ja hänen armonsa iankaikkinen.
Raamatusta tiedämme, saamme monesta kohdasta lukea, -
että Jumalalle ei mikään ole mahdotonta.
Hän on Luoja, Kaikkivaltias, hyvä Jumala, -
joka rakastaa meitä jokaista.
Hän on meille avannut taivaan Poikansa -
Jeesuksen Kristuksen Golgatan työn kautta ja siitä me saamme kiittää.
Minulle riittää Jumalan suuruuden ja kaikkivaltiuden todisteeksi, -
että katson vaikka pientä kukkasta läheltä.
Se on täydellinen, saati jos katson lasta tai mitä tahansa luonnossa.
Kun katson ja mietin sitä, se on niin täydellistä, -
että se itsessään jo todistaa, että Jumala on Luoja.
Hän on Kaikkivaltias, jotain sellaista, mihin ihminen ei pysty.
Se näkyvä todistaa minulle siitä.
Minä uskon Jumalaan, Isään Kaikkivaltiaaseen, -
taivaan ja maan Luojaan, -
mutta toisinaan uskoni on heikko.
Tämä on varmasti tuttu juttu monelle muullekin, -
mutta mistä muusta uskoa vahvistettaisiin, -
kuin sellaisissa tilanteissa, joissa usko joutuu koetukselle.
Minulle tulee mieleen tilanne, joka on ollut yksi elämäni -
ehkä aika rajuistakin uskon, luottamuksen koetuskouluista, -
oikein korkeakoulusta.
Elettiin sellaista aikaa, että meidän kotitalo oli myyty -
ja minun ja 4 lapsen tuli lähteä sieltä pois.
Olin ollut 10 vuotta kotiäitinä, joten minulla ei ollut työtä -
eikä siis juurikaan toimeentuloa.
Koti oli löydettävä minulle ja neljälle lapselle.
Varasin muuttoauton. Tiesin päivän, jolloin meidän piti lähteä sieltä.
Soitin muuttoauton maanantaina, että perjantaina lähdetään, -
mutten vielä tiedä minne.
Päiviä meni ja ystävät olivat jo huolissaan, -
että kyllä meille voi tulla, -
mutta lasten koulut olivat kesken. Ei ollut järkevää lähteä -
mihin tahansa hätäpäissään. Opettelin siinä luottamaan Jumalaan.
Hän ei varmaankaan meidän anna taivasalle joutua - eikä jouduttu.
Keskiviikkona kahta päivää ennemmin löytyi koti, johon muutettiin, -
mutta täytyy sanoa, että kyllä siinä jännitys oli aika huipussaan.
Meni kuitenkin sinne asti, että koti löytyi -
ja saatiin hyvä koti moneksi vuodeksi.
Niitä tiukkoja tilanteita on toki ollut ennen sitä ja myöhemminkin.
Voisin mainita, että sellaisen ison rukousvastauksen olen saanut, -
nykyisen puolisoni, joka on täysin Jumalan johdattama, -
rinnalle tarkoitettu ihminen.
Lukuisia kertoja olen saanut pyytää viisautta.
On joku asia, joka minun on tullut hoitaa -
eikä oma ymmärrykseni ole riittänyt.
Joka kerta olen pyytänyt: "Herra, auta minua."
Raamatussa sanotaan, että joka tarvitsee viisautta, anokoon sitä -
ja Jumala lupaa sitä soimaamatta antaa. Hän lähettää jonkun -
tai sitten saa ymmärryksen tai miten ikinä Jumala toimii, -
niin kuin Hän tietää hyvän ja parhaan olevan.
Usko Jumalaan, usko arjessa, usko Jumalaan.
Se on kääntymistä ja turvautumista Jumalaan.
Se on sitä, että arkisten asioitten keskellä turvaudun, -
käännyn Herran puoleen ja kyselen Jumalan tahtoa ja Jumalalta apua.
Hyvin usein meille käy niin, että pähkäillään omalla järjellä -
ja mietitään, ettei pikkujutulla haluta Jumalaa vaivata.
Mutta rakastava isä Jumala taivaassa rakastaa meitä niin paljon, -
että Hän haluaa elää arjessa kanssamme.
Ei ole väärin, että käännymme pienissä, suurissa, -
ihan arkisissa asioissa Jumalan puoleen.
Oli sinulla työ- tai ihmissuhdehuolia -
tai asuntoasia tai mitä tahansa, sairautta, -
niin saamme aina kääntyä Jumalan puoleen.
Sen ei tarvitse olla mikään jättisuurikaan asia, -
kun Jumalan puoleen saa kääntyä.
Ihan niin kuin puhuisimme omalle ajalliselle isälle tai ystävälle, -
niin samalla tavalla saamme jutella ja puhua Jumalalle.
Aika usein käy niin, -
että pyydämme ja puhumme Jumalalle.
Minulla ainakin on sellainen vika, että kun olen kova puhumaan, -
niin puhua pulputan Jumalalle, mutta unohdan kuunnella.
Jumala kuitenkin haluaisi meidän myös kuuntelevan Häntä.
Hän puhuu vielä tänäkin päivänä meille, kun vaan kuuntelemme.
Raamattu sanoo, että Hän puhuu eri tavoin. Sitä vain ei aina huomaa.
Jumala voi puhua tapahtumien kautta, mutta myös sydämellemme -
ja myös ihan korvin kuultavasti tai lähettää jonkun -
puhumaan sinulle jostain asiasta, jos Hän niin katsoo hyväksi.
Psalmi 145: "Herra on lähellä kaikkia, jotka häntä avuksi huutavat, -
kaikkia, jotka totuudessa häntä avuksensa huutavat.
Hän täyttää häntä pelkäävien toiveet, -
hän kuulee heidän avunhuutonsa ja auttaa heitä."
Raamattu lupaa: anokaa, niin teille annetaan, -
etsikää, niin te löydätte, kolkuttakaa, niin teille avataan.
Luottakaa aina Jumalaan. Raamatun kertomukset ja Psalmit ovat ihania.
Niissä rohkaistaan meitä luottamaan Jumalaan.
Luottamus Jumalaan arjessa on sellaista, -
jota ilman en enää osaisi enkä haluaisikaan elää.
Kun on saanut löytää elävän Jumalan, Raamatun Jumalan, -
jolle on kaikki mahdollista ja joka hallitsee ajallisetkin asiat -
ja auttaa arjessa, niin en haluaisi ilman sitä enää mitenkään olla.
Usko arjessa on toki myös tosi paljon muutakin kuin pyytämistä.
Usko ilman tekoja on kuollut, sanoo Jumalan Sana.
Sanoisin, että usko on Jumalan Sanan elämistä -
todeksi arjessa. Se. mitä Raamattu sanoo, -
niin kun elämme Jumalan Sanan mukaan, -
niin se on sitä Jumalan Sanan elämistä arjessa.
Jumala pyytää meiltä meidän käsiä, jalkoja, sydäntä.
Hänellä on meille jokaiselle joku tehtävä.
Nyt rohkaisenkin sinua kyselemään Herralta, -
mikä on sinun oma tehtäväsi, minkä Jumala on sinulle tarkoittanut.
Saat lähteä sitä kohti hapuilemaan, kyselemään ja pyytämään, -
että Jumala johdattaa sinua sillä tiellä eteenpäin.
Jumala haluaa meitä kaikkia käyttää. Hänellä on räätälöitynä -
ihan jokaiselle oma tehtävä, josta Hän tietää, -
että on sopiva sinulle ja sopiva minulle.
Itseäni puhuttelee aina laulu -
"Kaksi tavallista kättä, kaksi tavallista jalkaa."
Minullakin on vain ne.
Nämä kädet ovat aika usein kotona takkahuoneessa viikkaamassa -
ihmisiltä lahjaksi saatuja vaatteita, jotka lähtevät Venäjälle, -
vaatteita tarvitseville lapsille ja aikuisille, -
joilla ei ole päälle pantavaa.
Toki siinä ohessa lähtee myös Jumalan rakkauden sanoma.
Ne ovat vain nämä kaksi kättä ja kun ne on antanut Jumalalle -
ja sydämen, että haluan palvella, niin Hän on valmistanut tien, -
missä saadaan mennä. Jos olisin itse alkanut keräillä vaatteita -
ja päättänyt lähteä vaikka rajan taakse, ei se niin olisi mennyt.
Ei olisi ovi auennut eikä homma pelittänyt.
Kun Jumala avaa, se onnistuu. Ole siis rohkea.
Kun Jumala puhuu sydämellesi jotain, ota se vastaan.
Ala rukoilla ja kysellä sitä tehtävää, -
minkä Jumala on sinulle tarkoittanut. Hän vastaa kyllä ajallaan.
Hän ei lähetä tyhjän päälle eikä varustamatta, -
vaan Hän kouluttaa ja kasvattaa jokaista siihen tehtävään, -
mikä on juuri se sinulle ja kullekin tarkoitettu tehtävä.
Usko arjessa on Jumalan tahdon etsimistä.
Etsikää ennen kaikkea Jumalan valtakuntaa -
ja Hänen vanhurskasta tahtoaan, -
ja Hän lupaa antaa meille kaiken, mitä me tarvitsemme.
Se, mitä me ehkä kaikkein kipeimmin tarvitsemme, -
totta kai me tarvitsemme pelastuksen, armahduksen, Jeesuksen, -
että meillä on taivaaseen pääsy.
Jumalan antama rauha on kuitenkin jotakin sellaista, -
mitä ei ihminen pysty itse hankkimaan.
Se ei tule millään poppakonsteilla.
Ei millään omalla yrittämisellä, vaan se on rauha, -
jonka Jumalan Pyhä Henki ihmisen sisimpään laskee.
Se rauha ei katoa, vaikka ympärillä olisi minkälainen hälinä -
tai mitä tahansa myllerrystä menossa.
Se rauha on ja pysyy ihmisen sydämessä.
Sitä rauhaa haluan rukoilla sinullekin tässä nyt.
Herra, tulemme eteesi ja tyhjennämme sydämemme kaikesta, -
mikä painaa. Sinä tiedät tarpeemme ja tunnet meidät läpikotaisin.
Jeesus, auta meitä. Vahvista, rohkaise -
ja Herra, vahvista meidän uskoamme arjen keskellä.
Jeesuksen nimessä. Ole siunattu. Aamen.
Tekstitys: Tuula-Riitta Virrankare